Carel Achen

De Carel Achen, gebuer 1934, a gestuerwen den 1. Dezember 1996, war e lëtzebuergeschen DokterLuc Ewen: "Die sieben Persönlichkeiten, nach denen in Esch Straßen benannt werden." wort.lu, 17.03.2025..

De Carel Achen ass am Escher Quartier Grenz opgewuess, wou seng Mamm, déi fréi Wittfra war, eng Epicerie hat. Hien huet fir Dokter studéiert an hat dono seng Praxis an deem Quartier. 

Vun 1983 bis zu sengem Doud war hie President vum Foussballveräi Jeunesse Esch, deen och op der Grenz säi Sëtz a säin Terrain hat. Hien huet sech och am Contrôle médico-sportif engagéiert, wou e sech fir deem seng Moderniséierung a Restrukturéierung agesat hat.

Fir un hien z'erënneren, huet den Escher Gemengerot de 14. Mäerz 2025 decidéiert, eng nei Strooss op der Rouder Lëns, am Quartier Grenz, no him ze nennen.

Kategorie:Lëtzebuergesch Dokteren
Kategorie:Gebuer 1934
Kategorie:Gestuerwen 1996
Kategorie:Persounen, no deenen eng Struktur zu Lëtzebuerg genannt ass
Kategorie:Grenz (Esch-Uelzecht)